
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prešov 30P/11/2024 8124205303 09. 07. 2024 JUDr. Michaela Feľbabová ECLI:SK:OSPO:2024:8124205303.2
Uznesenie Okresný súd Prešov v právnej veci starostlivosti súdu o maloletú A. B., nar. XX.XX.XXXX, bytom C. D. XX, D., v konaní zastúpenú kolíznym opatrovníkom Úradom práce, sociálnych vecí a rodiny Prešov, pochádzajúcu z matky C. C., nar. XX.XX.XXXX, bytom C. D. XX, D., a z otca E. B., nar. XX.XX.XXXX, bytom F. XX, D., v konaní o návrhu matky o nariadenie neodkladného opatrenia, takto rozhodol: I. konanie o návrhu matky o nariadenie neodkladného opatrenia z a s t a v u j e , II. žiaden z účastníkov n e m á nárok na náhradu trov konania. odôvodnenie: 1. Dňa 17.06.2024 bol Okresnému súdu Prešov doručený návrh matky na nariadenie neodkladného opatrenia, ktorým žiadala, aby súd zveril mal. A., nar. XX.XX.XXXX do jej osobnej starostlivosti a povinnosťou otca platiť výživné na dcéru vo výške 300,- eur mesačne vopred, do 15. dňa kalendárneho mesiaca k rukám matky, pričom zároveň žiadala upraviť styk otca s maloletou. 2. Dňa 03.07.2024 sa na Okresnom súde Prešov uskutočnilo za prítomnosti rodičov a kolíznej opatrovníčky stretnutie rodičov s koordinátorkou v rámci multidisciplinárneho prístupu. Na tomto stretnutí sa rodičia dohodli, že maloleté A., nar. 10.07-2021 sa zveruje do osobnej starostlivosti matky, a obaja rodičia sú oprávnení a povinní maloleté dieťa zastupovať a spravovať jej majetok, otec sa zaväzuje prispievať na výživu maloletej sumou 200 Eur mesačne k rukám matky vždy do 15. dňa v mesiaci vopred, počnúc dňom 17.06.2024, dlžné výživné sa neurčuje a styk otca s maloletou sa neupravuje. Následne matka zobrala svoj návrh na nariadenie neodkladného opatrenia späť. Otec a kolízna opatrovníčka so späťvzatím tohto návrhu súhlasili. 3. Podľa § 29 ods. 1 zákona č. 161/2015 Z. z. Civilný mimosporový poriadok (ďalej len „CMP“) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. Podľa § 52 CMP žiaden z účastníkov nemá nárok na náhradu trov konania, ak tento zákon neustanovuje inak. 5. Vychádzajúc z uvedených skutočností a z citovaných zákonných ustanovení, rozhodol súd na základe späťvzatia návrhu na nariadenie neodkladného opatrenia zo strany matky o zastavení konania o tomto návrhu tak, ako je uvedené vo výrokovej časti tohto uznesenia. 6. O trovách konania bolo rozhodnuté podľa § 52 CMP, podľa ktorého žiaden z účastníkov nemá nárok na náhradu trov konania.
Poučenie: P o u č e n i e : Proti tomuto uzneseniu možno podať odvolanie v lehote 15 dní odo dňa jeho doručenia na Okresný súd Prešov, písomne, v dvoch vyhotoveniach. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

